margi manahipun ngraos sêdhih dene dipun kèndêli saking padamêlan, tamtu badhe gêsang kanthi ngrêkaos, môngka sambutanipun kathah sangêt. Lan malih gumun, dene lajêng kêtitik, môngka kala mêndhêt ngantos dumuginipun kapasrahakên dhatêng blantik Wôngsa botên wontên tiyang satunggal-tunggala ingkang sumêrêp. Punapa blantik Wôngsa piyambak ingkang cariyos dhatêng Tuwan Hèldhêring, kados mokal yèn puruna.